Luunja Suurkivi

Luunja Suurkivi (ka Kikaste Suurkivi, Kavastu Suurkivi) on rabakivist hiidrahn Tartu maakonnas Luunja vallas. 
pisi|Luunja suurkivi
Kivi mõõtmed on järgmised: pikkus 10,5 m, laius 8,2 m, kõrgus 2,3 m, ümbermõõt 26,7 m.

Rahn on lapiku pätsi kujuline, samblikega kaetud. Piki rahnu levivad kaks kinnislõhede rühma, millest läänepoolne on rahnu lael hargnev ja moodustab vetthoidva lohu 30 x 30 cm, sügavusega ~10 cm. Laugelt itta langeval lael on veel teinegi, kuid väiksem ja ebamäärasem lohk. Lõhesüsteeme pidi on toimunud rahnu koorumist.

Rahn on alates 1937. aastast üksikobjektina looduskaitse all.

Vaata ka
Eesti hiidrahnude loend
Kavastu Kohtukivi (Kavastu külas)

 Viited 

Välislingid

Kategooria:Eesti rändrahnud
Kategooria:Luunja vald
Kategooria:Kaitstavad looduse üksikobjektid